2012માં બાળાસાહેબ ઠાકરેનું નિધન થયું હતું. ત્યારબાદ પક્ષમાં ભંગાણ ન પડે અને શિવસૈનિકો ઉપર મજબૂત પકડ રહે તે માટે 2014માં સાયનના સોમૈયા મેદાનમાં શિવસેના પક્ષપ્રમુખ ઉદ્ધવ ઠાકરેએ શિવસૈનિકોના કાંડે શિવબંધન બાંધ્યું હતું. ત્રણ વર્ષ બાદ ફરી એકવાર સૈનિકોને વાઘનું ચિત્ર ધરાવતી વીંટી વહેંચવામાં આવી છે. વિધાનસભાની આગામી ચૂંટણીને ધ્યાનમાં રાખી વીંટીનું વિતરણ કરાયું હોવાનું સૂત્રોએ જણાવ્યું હતું. શિવસૈનિકોના કાંડા પર શિવબંધન સાથે હવે આંગળીમાં વીંટી પણ દેખાવા લાગશે.